เมื่อเดินเมษามีการนำนิ้วที่เปื้อนอสุจิที่เช็ดจนแห้งแล้วสอดใส่ช่องคลอด ได้มีการกินยาคุมฉุกเฉิน และตรวจขึ้นขีดเดียว ประจำเดือนไม่มาในเดือนพฤษภาแต่ประจำเดือนมาในเดือนมิถุนาปกติแต่ของเดือนนี้ยังไม่มาเกิดจากสาเหตุใดได้บ้างคะ
สวัสดีค่ะ การใช้นิ้วที่ปนเปื้อนอสุจิไปสอดใส่ในช่องคลอดนั้น แทบจะไม่มีโอกาสทำให้เกิดการตั้งครรภ์ เพราะน้ำอสุจิถ้ามาติดที่มือแห้งๆภายนอกร่างกาย ก็มักจะตายไปอย่างรวดเร็วภายในไม่กี่นาที จริงๆแล้วไม่จำเป็นต้องใช้ยาคุมฉุกเฉิน แต่หากกินไปแล้ว กินจนครบ ยาก็จะมีประสิทธิภาพได้ประมาณ 80-90% แต่ยาอาจทำให้ประจำเดือนมาคลาดเคลื่อนไปได้ โดยคลาดเคลื่อนไปไม่ควรเกิน 35 วันจากรอบก่อนตอนนี้ที่ประจำเดือนไม่มาตามปกติ อาจยืนยันการตั้งครรภ์ดูด้วยได้ แต่จากที่กล่าวมาโอกาสดูเป็นไปได้น้อย ถ้าเป็นการสอดใส่นิ้วตั้งแต่เดือนเมษา หลังจากนั้นเคยมีประจำเดือนมาแล้วสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆต่อไป